SAD: Irak da blokira iransko oružje
Sjedinjene Države traže da Irak spreči iransko korišćenje iračkog vazdušnog prostora za upućivanje oružja u Siriju
Iranski predsednik Mahmud Ahmadinedžad je jedan od poslednjih velikih snabdevača ugroženog sirijskog predsednika Bašara al-Asada vojnim obaveštajnim podacima i oružjem. Američki zvaničnici kažu da su iransko podržavanje Sirijske vlade i pomoć iz Rusije, neki od najvećih razloga što je predsednik Asad preživeo jednogodišnju pobunu. Najveći deo iranskog oružja stiže u Siriju preko Iraka, koji takođe podržava Asada. Portparolka Državnog sekretarijata, Viktorija Nuland, kaže da bi Bagdad trebalo da spreči te pošiljke. Politički analitičar Malu Inosent kaže da Iran povećava svoju regionalnu moć podržavajući predsednika Asada. U Libanu, pristalice sunitskog sveštenika Ahmada al-Asira, protive se iranskom mešanju u Siriji, jer kažu da to podriva libansku bezbednost. Iran tvrdi da zahtevi sveštenika kao što je al-Asir i saudijski, da se naoruža sirijska opozicija, pokazuju potrebu šiitskih lidera u Teheranu da podrže predsednika Asada protiv otimanja vlasti pod sunitskim vođstvom. Irački zvaničnici tvrde da nemaju interes da pomažu Iranu da produži sirijsku pobunu, jer sirijske izbeglice dolaze u irački Kurdistan. Američki zvaničnici kažu da visoki zvaničnici vlade u Bagdadu izražavaju spremnost da obezbede da se iračka teritorija i vazdušni prostor ne koriste za tranzit iranskog oružja u Siriju.